पाएं अपने शहर की ताज़ा ख़बरें और फ्री ई-पेपरडाउनलोड करें
कोविड मरीजों की मदद के लिए शिक्षण संस्थानों को आगे आने की शिक्षा मंत्री द्वारा अपील करने के बाद राजस्थान यूनिवर्सिटी ने प्रस्ताव तैयार किया है। जिसमें तय किया गया है कि सरकार चाहे तो टोंक रोड पर एसएमएस हॉस्पिटल के पास महारानी और महाराजा कॉलेजों को कोविड केयर सेंटर के रूप में काम ले सकती है। अभी बढ़ते मरीजों के बीच पढ़ाई बंद है और छुट्टियां भी घोषित हो चुकी है। खास बात यह है कि एसएमएस हॉस्पिटल से यह दोनों कॉलेज कुछ ही दूरी पर हैं।
इसको लेकर उच्च शिक्षा मंत्री भंवर सिंह भाटी ने प्रदेश के सभी यूनिवर्सिटीज से अपील की थी कि वह कोविड मरीजों की मदद के लिए आगे आएं। इसके बाद राजस्थान यूनिवर्सिटी के कुलपति प्रोफेसर राजीव जैन ने सभी शिक्षकों व अधिकारियों के साथ ऑनलाइन मीटिंग ली। जिसमें निर्णय किया गया है कि राजस्थान यूनिवर्सिटी के सभी शिक्षक 1 दिन की सैलेरी मुख्यमंत्री सहायता कोष में देंगे। प्रस्ताव दिये हैं कि संघटक कॉलेजों को कोविड केयर सेंटर बनाया जा सकता है। गेस्ट हाउस को चिकित्साकर्मियों के लिए काम ले सकते हैं।
कैंपस में टेस्ट और ब्लड डोनेशन की सुविधा
मीटिंग में यह भी प्रस्ताव आये कि यहां होम्योपैथी, एलोपैथी और आयुर्वेदिक तीनों पद्धतियों से इलाज की सुविधा है। ऐसे में काढ़ा बांटने, कैंपस में आरटीपीसीआर जांच करने, ब्लड डोनेशन जैसी सुविधा उपलब्ध करवाई जा सकती है।
कोरोना से उपजे मानसिक तनाव को दूर करने के लिए यूनिवर्सिटी का मनोविज्ञान विभाग आमजन की काउन्सलिंग कर सकता है। इसी तरह होम साइंस विभाग की टीम न्यूट्रिशियन से संबंधित समस्याओं का निदान करने का प्रयास कर सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva zho_Hant eng_Latn